《送沈燕云侍御按粤竣视京营》
明代·王弘诲

绣斧新恩岭海回，朝端风采圣明推。九天骢马趋金阙，五色神羊下粤台。

按部飞霜随白简，行营闪电捲黄埃。书生燕颔人争识，况复埋轮揽辔才。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。